Document ID: 32014R1100

IZVEDBENA UREDBA KOMISIJE (EU) št. 1100/2014
z dne 17. oktobra 2014
o določitvi koeficienta dodeljevanja za zahtevke za dovoljenja za izvoz sira v Združene države Amerike za leto 2015 v okviru kvot iz Uredbe (ES) št. 1187/2009
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 1308/2013 Evropskega Parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 188 Uredbe
ob upoštevanju naslednjega:
(1)
Poglavje III oddelka 2 Uredbe Komisije (ES) št. 1187/2009 (2) določa postopek za dodelitev dovoljenj za izvoz sira v Združene države Amerike v okviru nekaterih kvot iz člena 21 navedene uredbe.
(2)
Količine, zajete v zahtevkih za izvozna dovoljenja, so pri nekaterih skupinah proizvodov in kvotah presegle količine, razpoložljive za kvotno leto 2015. Zato je treba v skladu s členom 23(1) Uredbe (ES) št. 1187/2009 z določitvijo koeficientov dodeljevanja, ki se bodo uporabili za zahtevane količine, določiti, v kakšnem obsegu se lahko izdajo izvozna dovoljenja.
(3)
Količine, zajete v zahtevkih za izvozna dovoljenja, so pri nekaterih skupinah proizvodov in kvotah manjše od razpoložljivih količin za kvotno leto 2015. Zato je treba preostale količine dodeliti vlagateljem v sorazmerju z zaprošenimi količinami z uporabo koeficienta dodeljevanja v skladu s členom 23(4) Uredbe (ES) št. 1187/2009.
(4)
Ob upoštevanju roka iz člena 23(1) Uredbe (ES) št. 1187/2009 za določitev koeficientov dodeljevanja bi morala ta uredba začeti veljati dan po objavi v Uradnem listu Evropske unije -
SPREJELA NASLEDNJO UREDBO:
Člen 1
Za količine, zajete v zahtevkih za izvozna dovoljenja, ki se vložijo v skladu z Uredbo (ES) št. 1187/2009 za skupine proizvodov in kvote, navedene v stolpcu 3 Priloge k tej uredbi pod opombami 16-Tokyo ter 16-, 17-, 18-, 20- in 21-Uruguay, se uporabijo koeficienti dodeljevanja iz stolpca 5 navedene priloge.
Člen 2
Zahtevki za izvozna dovoljenja, ki se vložijo v skladu z Uredbo (ES) št. 1187/2009 za skupine proizvodov in kvote, navedene v stolpcu 3 Priloge k tej uredbi pod opombami 22- in 25-Tokyo ter 22- in 25-Uruguay, se sprejmejo za zaprošene količine.
Izvozna dovoljenja se lahko izdajo za dodatne količine, dodeljene vlagateljem v skladu s koeficienti dodeljevanja iz stolpca 6 navedene priloge, če nosilec dejavnosti privoli v enem tednu od objave te uredbe in položi varščino.
Člen 3
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. oktobra 2014

Labels: 3
17
18